CELEX: 62019CA0208
Language: sk
Date: 2020-05-14 00:00:00
Title: Vec C-208/19: Rozsudok Súdneho dvora (šiesta komora) zo 14. mája 2020 (návrh na začatie prejudiciálneho konania, ktorý podal Landesgericht für Zivilrechtssachen Graz – Rakúsko) – NK/MS, AS (Návrh na začatie prejudiciálneho konania – Ochrana spotrebiteľa – Práva spotrebiteľov – Smernica 2011/83/EÚ – Pôsobnosť – Článok 3 ods. 3 písm. f) – Pojem „zmluvy o výstavbe nových budov“ – Článok 16 písm. c) – Pojem „tovar vyrobený podľa špecifikácií spotrebiteľa alebo vyrobený jasne na mieru“ – Zmluva medzi architektom a spotrebiteľom o návrhu novostavby rodinného domu)

20.7.2020   
            
            
               SK
            
            
               Úradný vestník Európskej únie
            
            
               C 240/21
            
         
      Rozsudok Súdneho dvora (šiesta komora) zo 14. mája 2020 (návrh na začatie prejudiciálneho konania, ktorý podal Landesgericht für Zivilrechtssachen Graz – Rakúsko) – NK/MS, AS
      (Vec C-208/19) (1)
      
      (Návrh na začatie prejudiciálneho konania - Ochrana spotrebiteľa - Práva spotrebiteľov - Smernica 2011/83/EÚ - Pôsobnosť - Článok 3 ods. 3 písm. f) - Pojem „zmluvy o výstavbe nových budov“ - Článok 16 písm. c) - Pojem „tovar vyrobený podľa špecifikácií spotrebiteľa alebo vyrobený jasne na mieru“ - Zmluva medzi architektom a spotrebiteľom o návrhu novostavby rodinného domu)
      (2020/C 240/28)
      Jazyk konania: nemčina
      
         Vnútroštátny súd, ktorý podal návrh na začatie prejudiciálneho konania
      
      Landesgericht für Zivilrechtssachen Graz
      
         Účastníci konania pred vnútroštátnym súdom
      
      
         Žalobca: NK
      
         Žalovaní: MS, AS
      
         Výrok rozsudku
      
      
                  1.
               
               
                  Článok 3 ods. 3 písm. f) smernice Európskeho parlamentu a Rady 2011/83/EÚ z 25. októbra 2011 o právach spotrebiteľov, ktorou sa mení a dopĺňa smernica Rady 93/13/EHS a smernica Európskeho parlamentu a Rady 1999/44/ES a ktorou sa zrušuje smernica Rady 85/577/EHS a smernica Európskeho parlamentu a Rady 97/7/ES, sa má vykladať v tom zmysle, že zmluva uzavretá medzi architektom a spotrebiteľom, podľa ktorej sa architekt zaväzuje pre spotrebiteľa len navrhnúť novostavbu rodinného domu, a v tomto kontexte vyhotoviť plány, nepredstavuje zmluvu o výstavbe novej budovy v zmysle tohto ustanovenia.
               
            
                  2.
               
               
                  Článok 2 body 3 a 4, ako aj článok 16 písm. c) smernice 2011/83 sa majú vykladať v tom zmysle, že zmluva uzavretá medzi architektom a spotrebiteľom, podľa ktorej sa architekt zaväzuje pre spotrebiteľa podľa jeho požiadaviek a želaní navrhnúť novostavbu rodinného domu a v tomto kontexte vyhotoviť plány, nepredstavuje zmluvu o dodaní tovaru vyrobeného podľa špecifikácií spotrebiteľa alebo vyrobeného jasne na mieru v zmysle posledného uvedeného ustanovenia.
               
            
         (1)  Ú. v. EÚ C 172, 20.5.2019.